text: Veteranhjem Trekantsområdet blev åbnet
  17 august 2010 kl. 15.34
  Under stor mediebevågenhed kunne forsvarsminister Gitte Lillelund Bech i dag klippe snoren over til veteranhjemmet i Fredericia.
  Der var nok at se på, da Danmarks første veteranhjem i dag kunne fejre åbningen af hjemmet.
  Der var besøg af Fredericia Jernbaneorkester, Gitte Lillelund Bech og der var mulighed for en rundvisning i lokalerne.
  Hjemmet skal danne rammen om de krigsveteraner, der har brug for andre at snakke med om deres oplevelser. 
  Hjemmet er for krigsveteraner i alle aldre, og hjemmet havde også besøg af det nyeste skud på stammen inden for krigsveteraner, da en delegation fra Kosovo hold 22, der netop er hjemvendt, lgde vejen forbi hjemmet.
  Hjemmet har åbent 24 timer i døgnet, syv dage om ugen, 365 dage om året.
  